Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: – valamint a végrehajtására kiadott 63/2005. (IV. 8.) Korm. rendelet (R.) szabályai – szerint történõ végrehajtásának
Paragraph Index: 591

(1) bekezdése szerint bárki nemcsak megismerheti, hanem terjesztheti is Állásfoglalás: a közfeladatot ellátó szerv szerzõdéses kapcsolatai során keletkezett adatok közül csak azokat illeti meg védelem, amelyek üzleti titkot képeznek Állásfoglalás: az adatvédelmi biztos és a Legfelsõbb Bíróság elnökének levélváltása a közérdekû adatok közlésének kötelezettségérõl Állásfoglalás: az önkormányzati hatáskörbe tartozó kérdések megvitatásának nyilvánosságát biztosítani kell FÜGGELÉK Az iroda szervezete és gazdálkodása A 2004. évi beszámoló parlamenti fogadtatása Az adatvédelmi biztos által 2005-ben véleményezett jogszabálytervezetek Az adatvédelmi biztos az elektronikus médiában és a nyomtatott sajtóban 2005. január 1. és december 31. között Elõadások, konzultációk 2005-ben Publikációk 2005-ben 2006/162/II. szám BEVEZETÕ 2005 a 10 éves jubileum éve volt számunkra, hiszen 1995 szeptemberében kezdte meg mûködését az Adatvédelmi Biztos Irodája. A hivatal szervezetileg, tudásban és tapasztalatokban egyaránt megerõsödve „állja a rohamot” az évrõl-évre töretlenül növekedõ ügyszámmal szemben (2005-ben 2350 ügy érkezett hozzánk). Talán szerénytelenség nélkül állíthatom, hogy az iroda tevékenysége nagymértékben hozzájárult a magyar adatvédelem meggyökeresedéséhez és megerõsödéséhez, hiszen a bírósági határozatok mellett (néha helyett) elismerten az adatvédelmi biztosi állásfoglalások jelentik az adatvédelmi jog alkalmazásának és értelmezésének fõ forrását a magyar jogi kultúrában. Üdvözlendõ, hogy a polgárok információs jogaikkal összefüggésben egyre inkább tájékozottabbak és öntudatosabbak, jogismeret nélkül is sokszor „ösztönösen” érzik, hogy mi a helyes és mi a helytelen. A 2005. évre való visszatekintésben fontos hangsúlyozni, hogy a „klasszikus” adatvédelmi ügyek továbbra is sok munkát adnak a panaszok gyakorisága (például rendõrségi igazoltatás, személyi igazolvány másolás, munkáltatói ellen- õrzések, promóciós adatgyûjtések vagy BAR-lista) és/vagy a rendkívül leleményes új formák miatt (erre jó példa a BKV „intelligens kártya-alapú jegy- és bérletrendszere” vagy a politikai direkt marketing régi-új formái). Nem múlik a „kamera-láz” sem, hiszen 2005-ben a munkahelyek után már a temetõket is be kívánták kamerázni. Vannak elhúzódó „csatáink”, mint például az IBR (Irányított Betegellátási Rendszer), melynek mûködését az illetékes tárca évek óta képtelen egy olyan törvényi keretbe foglalni, mely (adatvédelmi szempontból) megnyugtató módon rendezi több millió állampolgár egészségügyi állapotára vonatkozó adatainak kezelését. Az információszabadság területét elsõsorban a nagy horderejû jogszabályi változások érintették, e helyütt csak utalnék a jelen beszámolóban késõbb részletes elemzésre kerülõ, az elektronikus információszabadságról szóló

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes